Moderne fugler

Columbea
 Passerea

Moderne fugler (Neoaves) er i særdeleshet den mest tallrike delgruppen med fugler. Med unntak av ande-, hønse-, strutsefugler og tinamuer inkluderer denne gruppen alle andre fuglearter – mer enn 9 000 arter i alt.

Navnet kommer av det vitenskapelige navnet Neoaves som betyr høyerestående, men det betyr ikke at disse artene er mer intelligente eller mer avanserte enn fuglene i de andre gruppene, men kun at deres delgrupper skilte lag på et senere tidspunkt i stamtreet.

Slektskapsforholdene mellom de moderne fuglene er fremdeles veldig usikre.

 Evolusjon 
Da Neognathae (moderne nåtidsfugler) separerte i to linjer for omkring 89,8 (± 3,5) millioner år siden, oppsto Galloanserae (ande- og hønsefugler) som den ene og Neoaves (moderne fugler) som den andre.

Neoaves separerte i to linjer for cirka 79,6 (± 3,0) millioner år siden. Den ene ledet fram til Passeriformes (spurvefugler), den andre til Falconiformes (falkefugler), Charadriiformes (vade-, måse- og alkefugler), Procellariiformes (stormfugler), Gaviiformes (lommer), Ciconiiformes (storkefugler) og Sphenisciformes (pingviner).

 Fylogeni 

 Etterkommertre 

 Inndeling 
Nåtidsfuglenes innbyrdes inndeling regnes ikke som endelig klarlagt, selv om det hersker enighet om de basale forgreningene i stamtreet. Inndelingen under følger HBW Alive og er i henhold til del Hoyo et al. (2016).

 Nåtidsfugler (Aves/Neornithes)
 Primitive nåtidsfugler (Paleognathae)
 Strutsefugler (Struthioniformes)
 Moderne nåtidsfugler (Neognathae)
 Ande- og hønsefugler (Galloanserae)
 Hønsefugler (Galliformes)
 Andefugler (Anseriformes)
 Moderne fugler (Neoaves)
 Lappedykkere (Podicipediformes)
 Flamingofugler (Phoenicopteriformes)
 Tropikfugler (Phaethontiformes‎)
 Solriksefugler (Eurypygiformes)
 Mesitter (Mesitornithiformes)
 Duefugler (Columbiformes)
 Sandhøns (Pterocliformes)
 Nattravnfugler (Caprimulgiformes)
 Hoatzin (Opisthocomiformes)
 Gjøkefugler (Cuculiformes)
 Riksefugler (Gruiformes)
 Trappefugler (Otidiformes)
 Turakoer (Musophagiformes)
 Lommer (Gaviiformes)
 Pingviner (Sphenisciformes)
 Stormfugler (Procellariiformes)
 Storker (Ciconiiformes)
 Pelikanfugler (Pelecaniformes)
 Sulefugler (Suliformes)
 Vade-, måse- og alkefugler (Charadriiformes)
 Ugler (Strigiformes)
 Kondorer (Cathartiformes)
 Haukefugler (Accipitriformes)
 Musfugler (Coliiformes)
 Kurol (Leptosomiformes)
 Trogoner (Trogoniformes)
 Hornfugler (Bucerotiformes)
 Råkefugler (Coraciiformes)
 Spettefugler (Piciformes)
 Seriemafugler (Cariamiformes)
 Falkefugler (Falconiformes)
 Papegøyefugler (Psittaciformes)
 Spurvefugler (Passeriformes)

Tinamufugler (Tinamiformes) regnes ikke som en selvstendig orden, men inngår som en familie under strutsefugler (Struthioniformes). Seilerfugler (Apodiformes) regnes ikke som en selvstendig orden, men inngår som en familie under nattravner (Caprimulgiformes). Mer enn halvparten av alle fugler hører til spurvefuglene.

 Referanser 
A.J.Baker, S.L.Pereira, O.P.Haddrath and K.A.Edge. 2006. Multiple gene evidence for expansion of extant penguins out of Antarctica due to global cooling. Proc Biol Sci. 

del Hoyo, J., Elliott, A., Sargatal, J., Christie, D.A. & de Juana, E. (eds.) (2016). Caprimulgiformes. Handbook of the Birds of the World Alive. Lynx Edicions, Barcelona.

Slack, K.E., Jones, C.M., Ando, T., Harrison G.L., Fordyce R.E., Arnason, U. and Penny, D. (2006). "Early Penguin Fossils, plus Mitochondrial Genomes, Calibrate Avian Evolution." Molecular Biology and Evolution, 23(6): 1144-1155.  PDF fulltext Supplementary Material   . Besøkt 2012-08-03

 Litteratur 
 Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1

 Eksterne lenker 

 http://www.tolweb.org/Neoaves/26305

Kategori:Fugler
Kategori:Fugler formelt beskrevet i 1988

sk:Neoaves